മാർഗരറ്റ് മക്കെല്ലർ

മാർഗരറ്റ് മക്കെല്ലർ (ജീവിതകാലം: 23 ഒക്ടോബർ 1861 - 24 ഓഗസ്റ്റ് 1941) സ്കോട്ടിഷ് വംശജയായ ഒരു കനേഡിയൻ മെഡിക്കൽ മിഷനറിയായിരുന്നു. ഇന്ത്യയിലെ നീമച്ചിലെ ആദ്യത്തെ വൈദ്യശാസ്ത്ര മിഷനറിയായിരുന്ന അവർ, അവിടെ ഒരു ആശുപത്രി സ്ഥാപിച്ചു. കാൽഗറിയിലെ നോക്സ് ചർച്ച് മിഷനറി സൊസൈറ്റിയുടെ സ്ഥാപക കൂടിയാണ് അവർ. ഇന്ത്യയിലെ പ്രവർത്തനങ്ങളുടെ പേരിൽ ജോർജ്ജ് അഞ്ചാമൻ രാജാവ് അവളെ കീർത്തി മുദ്ര നൽകി ആദരിച്ചിരുന്നു.

 ആദ്യകാലവും വിദ്യാഭ്യാസവും 
മാർഗരറ്റ് മക്കെല്ലർ 1861 ഒക്ടോബർ 23 ന് സ്കോട്ട്ലൻഡിലെ മൾ ഐലിലാണ് ജനിച്ചത്. ഒണ്ടാറിയോയിലെ പോർട്ട് എൽജിനിലെ ക്യാപ്റ്റൻ പീറ്റർ മക്കെല്ലറുടെ മകളായിരുന്നു അവർ. ബാല്യകാലത്താണ് അവൾ കാനഡയിൽ എത്തിയത്.

മാർഗരറ്റ് മക്കെല്ലർ പൊതുവിദ്യാലയങ്ങളിലും ഇംഗർസോൾ ഹൈസ്കൂളിലും പഠനം നടത്തി. 1890-ൽ ക്വീൻസ് യൂണിവേഴ്‌സിറ്റിയിൽ നിന്ന് എം.ഡി നേടി. വുമൺസ് മെഡിക്കൽ കോളേജിൽ (ഇപ്പോൾ വിമൻസ് കോളേജ് ഹോസ്പിറ്റൽ) വിദ്യാഭ്യാസം തുടർന്ന അവർ എഡിൻബർഗ്, ലണ്ടൻ എന്നിവിടങ്ങളിലെ വിദ്യാഭ്യാസ സ്ഥാപനങ്ങളിൽനിന്ന് ബിരുദാനന്തര ബിരുദം നേടി.

 കരിയർ 
1890-ൽ ഒണ്ടാറിയോയിലെ കോളേജ് ഓഫ് ഫിസിഷ്യൻസ് ആൻഡ് സർജൻസിൽ അംഗത്വം നേടിയ മക്കെല്ലർ, ആ വർഷം, കാനഡയിലെ പ്രെസ്ബിറ്റീരിയൻ ചർച്ചിന്റെ മെഡിക്കൽ മിഷനറിയായി മധ്യേന്ത്യയിലേക്ക് പോയി നീമച്ചിൽ ആദ്യത്തെ മെഡിക്കൽ മിഷനറിയായി സേവനമനുഷ്ടിച്ചു. അവിടെ അവർ സ്ഥാപിച്ച ആശുപത്രി ആ പ്രദേശത്തിന് ഏറെ പ്രയോജനപ്പെട്ട ഒന്നായിരുന്നു. അന്നത്തെ പട്ടിണി ദുരിതാശ്വാസ പ്രവർത്തനങ്ങളിലും അവൾ സജീവമായി പങ്കെടുത്തിരുന്നു.

 അവലംബം 

വർഗ്ഗം:1861-ൽ ജനിച്ചവർ
വർഗ്ഗം:1941-ൽ മരിച്ചവർ